Diari Oficial de la Generalitat Valenciana


Sumari del DOGV 7826, del 12-07-2016 (2016/4957)

Notificació de la sentència dictada en el procediment ordinari número 460/2012.
-------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4957


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 460/2012. [2016/4957]  
Tomás Mora Zaragoza, secretari del Jutjat de Primera Instància número 1 de Benidorm, faig saber que en les actuacions de judici ordinari 460/2012, a instàncies del procurador Luis Francisco Roglá Benedito, en nom i representació de l'edifici Coblanca XX i María Rosario Juan Verdú, contra Serafín Jiménez Santamaría i María Catalina Fuster Muñoz, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 387/2015  
Benidorm, 16 de novembre de 2015  
José Luis Fortea Gorbe, magistrat jutge titular del jutjat de Primera Instància número 1 de Benidorm, he vist les actuacions 460/2012, i en nom del rei dicte aquesta resolució amb els fonaments en els següents:  
  
[?]  
Dispositiva  
Estime íntegrament la demanda interposada per la Comunitat de Propietaris Coblanca XX de Benidorm, representada pel procurador el senyor Roglá Benedito, i declare la il·licitud, tant del tancament com de l'ocupació d'elements comuns de pas i altres espais, realitzada pels codemandats, Serafín Jiménez Santamaría i María Catalina Fuster Muñoz, als baixos de l'esmentada comunitat, que gira sota el rètol ?Ulia Taberna 1910, Restaurante?, i la conseqüent qualificació del caràcter clandestí de l'esmentada actuació pel fet de mancar d'autorització comunitària i que es materialitza en l'ocupació indeguda sota els ràfecs dels carrers interiors; ocupació indeguda de l'excedent de terrassa a façana; de la zona de pas, de la part de terrassa situada davant del local de planta baixa, de la modificació de l'estructura externa o elements externs; d'ocupacions indegudes i no reglamentàries de zones destinades a conservació de zones comunes, de conformitat amb l'informe pericial que s'acompanya a la demanda com a document número 3; condemne els demandats perquè, en el termini màxim d'un mes, comptat des de la data de notificació d'aquesta resolució, exclusivament a càrrec seu, realitzen les actuacions necessàries que adeqüen el mobiliari de la terrassa de manera que respecte la zona de pas sota els ràfecs dels carrers interiors de dos metres; que s'adeqüe la longitud de la terrassa del local comercial de manera que no excedisca en el seu límit esquerre de façana i no ocupe indegudament elements comuns ni l'accés que porta als carrers interiors sota ràfecs o el que, en resum, es concentraria a reduir la longitud de la terrassa als cinc (5) metres que estableixen de màxim els estatuts; retirar l'estructura d'alumini fixa que funciona de tancament de la terrassa; retirar de les zones comunes i col·locar dins de la seua propietat els productes químics, el gas propà, els recipients de vidre i els recipients de residus (oli usat), i respecte d'aquest últim afegir-ne un control en la gestió; retirar els contenidors de fem i col·locar-los al lloc corresponent, pensat per a això; netejar i reparar el paviment de totes les zones comunes danyades a causa de la seua ocupació indeguda, de conformitat amb l'informe pericial esmentat; i condemne els demandats a no tornar a cometre els mateixos fets en el futur i a sotmetre's a les declaracions anteriors; amb l'advertència d'execució subsidiària de tercer, a càrrec seu, en cas d'incompliment en el termini concedit; i els condemne, a més a més, a pagar les costes d'aquest procediment.  
Expediu un testimoniatge i uniu-lo a les actuacions, i incloeu-ne l'original al llibre de sentències.  
Notifiqueu aquesta resolució a les parts personades en el termini dels cinc dies següents al de la data d'aquesta resolució i feu-los saber que no és ferma i que, en contra, s'hi pot interposar un recurs d'apel·lació davant de l'Audiència Provincial d'Alacant.  
Aquesta és la meua sentència, que pronuncie, mane i firme, José Luis Fortea Gorbe.»  
I perquè valga de notificació als demandats rebels, Serafín Jiménez Santamaría i María Catalina Fuster Muñoz, expedisc aquest edicte.  
  
Benidorm, 1 de juny de 2016.- El secretari judicial: Tomás Mora Zaragoza.